section_heading: Povijest
paragraph_text: Tijekom 1956. godine dolazi do nacionalizacije veće površine naselja radi izgradnje HE Peruća, brane Peruća te same akumulacije jezera Peruća. Iako je veliki dio obradivih površina koji su pripadali mještanima nacionaliziran i potopljen pri punjenju akumulacijskog jezera Peruća te je veliki broj mještana sudjelovao u gradnji same brane Peruća, inicijativa da naselje dobije električnu energiju kreće tek jedanaest godina nakon puštanja hidroelektrane u pogon.<ref>[http://arhiv.slobodnadalmacija.hr/pvpages/pvpages/viewPage/?pv_page_id=95141 Sporo - članak iz Slobodne Dalmacije 20. kolovoza 1969. godine] Nakon inicijative 1969. godine do elektrifikacije dolazi tek 1975. godine.<ref>[http://arhiv.slobodnadalmacija.hr/pvpages/pvpages/viewPage/?pv_page_id=162278 Za elektrifikaciju Peručkih sela 517.000 dinara - članak iz Slobodne Dalmacije 12. prosinca 1975. godine]